## Pravilnik o očevidniku i dostavi podataka o gospodarskom ribolovu na moru

### NN 6/2000 (19.1.2000.), Pravilnik o očevidniku i dostavi podataka o gospodarskom ribolovu na moru

# MINISTARSTVO POLJOPRIVREDE I ŠUMARSTVA

Na temelju članka 57. stavka 3. i članka 58. stavka
3. Zakona o morskom ribarstvu (»Narodne novine«, br.
46/97 - pročišćeni tekst) ministar poljoprivrede
i šumarstva donosi

## PRAVILNIK

### O OČEVIDNIKU I DOSTAVI PODATAKA O GOSPODARSKOM RIBOLOVU NA MORU

Članak 1.

Ovim Pravilnikom propisuje se:

1. oblik i sadržaj očevidnika o gospodarskom ribolovu
na moru (u tekstu koji slijedi: očevidnik) koji moraju
voditi pravne i fizičke osobe koje obavljaju gospodarski
ribolov na moru (u tekstu koji slijedi: ovlaštenici povlastice),

2. oblik, sadržaj i način dostavljanja obrasca s podacima
iz točke 1. ovoga članka koji moraju dostavljati
ovlaštenici povlastice.

Članak 2.

Ovlaštenici povlastice obvezni su podatke o gospodarskom
ribolovu dostavljati područnoj jedinici Ministarstva poljoprivrede
i šumarstva (u tekstu koji slijedi: područna jedinica)
koja im je izdala povlasticu za obavljanje gospodarskog ribolova
na moru.

Članak 3.

Podaci iz očevidnika koji dostavljaju ovlaštenici
povlastice koriste se u svrhu racionalnog gospodarenja ribama
i drugim morskim organizmima te u svrhu znanstvenih istraživanja.

Članak 4.

Ovlaštenici povlastice obvezni su voditi četiri vrste
očevidnika, ovisno o vrsti alata i opreme kojima obavljaju
gospodarski ribolov odnosno koje imaju upisane u povlastici, i
to:

1. očevidnik o gospodarskom ribolovu za kružne
mreže plivarice,

2. očevidnik o gospodarskom ribolovu za povlačne
mreže koće,

3. očevidnik o gospodarskom ribolovu za male ribolovne
alate,

4. očevidnik o sakupljanju morskih organizama u gospodarskom
ribolovu.

Članak 5.

Očevidnik o gospodarskom ribolovu za kružne mreže
plivarice obvezni su voditi ovlaštenici povlastice koji obavljaju
ribolov jednim ili više ribolovnih alata:

1. plivarica tunolovka;

2. plivarica palamidara;

3. plivarica srdelara;

4. plivarica ciplarica;

5. plivarica iglicara;

6. plivarica oližnica.

Članak 6.

Očevidnik o gospodarskom ribolovu za povlačne mreže
koće obvezni su voditi ovlaštenici povlastice koji
obavljaju ribolov jednim ili više ribolovnih alata:

1. pridnena povlačna mreža koća;

2. pelagijska koća;

3. obalna povlačna mreža koćica - tartana;

4. dredža rampon;

5. dredža kunjkara;

6. hidraulična dredža vongolara.

Članak 7.

Očevidnik o gospodarskom ribolovu za male ribolovne alate
obvezni su voditi ovlaštenici povlastice koji obavljaju ribolov
jednim ili više ribolovnih alata:

1. obalne mreže potegače: srdelara, girarica, migavica,
šabakun iglicara, potegača oližnica, kogol
i strašin;

2. jednostruke stajačice: oližnica, gavunara, girara,
vojga, menulara, bukvara, prostica, polandara, psara, jastogara,
sklatara, rakovica i rumbara;

3. trostruke stajačice: poponica, listarica, salpara i
sipara;

4. vrše i ostali klopkasti alati: vrše za ribe, vrše
za sitne rakove, vrše za krupne rakove, tavan, kogol trata
i kogol gavunet;

5. udičarski alati: odmet, kančenica, tunja samica,
panula, povraz s kukom, stajaći parangal i plutajući
parangal;

6. probodni ribolovni alati (osti);

7. ludar, zagonica i fružata: ludar, zagonica i fružata;

8. naprava za lov velikog morskog crva i račnjak: naprava
za lov velikog morskog crva i račnjak.

Članak 8.

Očevidnik o sakupljanju morskih organizama u gospodarskom
ribolovu obvezni su voditi ovlaštenici povlastice koji obavljaju
sakupljanje uz uporabu ronilačkih aparata i priručne
opreme:

1. strugač (rašketa)

2. grablje

3. kliješta

4. trgač

5. sjekira za otkidanje koralja.

Članak 9.

(1) Sadržaj očevidnika o gospodarskom ribolovu za
kružne mreže plivarice prikazan je na obrascu koji je
tiskan uz ovaj Pravilnik i čini njegov sastavni dio (dodatak
1).

(2) Sadržaj očevidnika o gospodarskom ribolovu za
povlačne mreže koće prikazan je na obrascu koji
je tiskan uz ovaj Pravilnik i čini njegov sastavni dio
(dodatak 2).

(3) Sadržaj očevidnika o gospodarskom ribolovu za
male ribolovne alate prikazan je na obrascu koji je tiskan uz
ovaj Pravilnik i čini njegov sastavni dio (dodatak 3).

(4) Sadržaj očevidnika o sakupljanju morskih organizama
u gospodarskom ribolovu prikazan je na obrascu koji je tiskan
uz ovaj Pravilnik i čini njegov sastavni dio (dodatak 4).

Članak 10.

(1) Očevidnici se vode kao knjiga formata A4.

(2) Na naslovnoj stranici svake knjige otiskan je naziv očevidnika.

(3) Svaki očevidnik popunjava se na osnovi uputstva za
popunjavanje očevidnika koji je sastavni dio svakog očevidnika.

Članak 11.

(1) Ovlaštenik povlastice obvezan je:

1. dnevno unositi podatke o ulovu u obrazac očevidnika,

2. podaci iz točke 1. ovoga stavka moraju biti unešeni
u obrazac očevidnika prije iskrcaja ulova ribe i (ili)
drugih morskih organizama iz plovila,

3. jednom mjesečno ispunjeni obrazac očevidnika
dostaviti područnoj jedinici koja mu je izdala povlasticu,

4. podaci o ulovu iz točke 1. ovoga stavka smiju odstupati
najviše do 15% od stvarnog ulova.

(2) Ovlaštenik povlastice mora uredno ispunjeni obrazac očevidnika
dostaviti područnoj jedinici najkasnije do 15. u tekućem
mjesecu za prethodni mjesec.

(3) Obrazac očevidnika se ispunjava u dva primjerka s time
da se knjiga i originalni primjerak dostavlja područnoj
jedinici koja je ovlašteniku izdala povlasticu i dostavila
očevidnik, a jedan primjerak (kopiju) ovlaštenik ostavlja
sebi za osobnu evidenciju.

Članak 12.

(1) Podatke o gospodarskom ribolovu mora unositi ovlaštenik
povlastice osobno ako sam obavlja ribolov ili zapovjednik plovila
koji za ovlaštenika povlastice obavlja ribolov.

(2) Osobe iz stavka 1. ovoga članka obvezne su u očevidnik
unositi i dostavljati točne podatke o gospodarskom ribolovu.

(3) Ako osobe iz stavka 1. i 2. ovoga članka članka
u očevidnik ne unose i ne dostavljaju točne podatke
o gospodarskom ribolovu sukladno odredbama ovoga Pravilnika smatra
se da očevidnik nije vođen.

Članak 13.

Najkasnije do 1. ožujka tekuće godine područne
jedinice dužne su sve očevidnike s podacima o gospodarskom
ribolovu, koji su u prethodnoj godini obavljali ovlaštenici
povlastica, dostaviti Ministarstvu poljoprivrede i šumarstva.

Članak 14.

Očevidnik odnosno očevidnike navedene u članku
4. ovoga Pravilnika područne jedinice dostavit će
ovlaštenicima povlastica, ovisno o vrsti alata i opreme kojima
obavljaju gospodarski ribolov odnosno koje imaju upisane u povlastici.

Članak 15.

Ovaj Pravilnik stupa na snagu osmoga dana od dana objave u »Narodnim
novinama«.

Klasa: 011-02/00-01/1
Urbroj: 525-01-00-1
Zagreb, 10. siječnja 2000.

Ministar
poljoprivrede i šumarstva
**mr. sc. Ivan Ðurkić,** v. r.

![](dodatni/374644.gif)

![](dodatni/374645.gif)

![](dodatni/374647.gif)

![](dodatni/374646.gif)
UPUTSTVA ZA POPUNJAVANJE OČEVIDNIKA

**Mjesec:** Upisati velikim tiskanim slovima ime mjeseca za
koji se vodi očevidnik.

**Naziv ovlaštenika povlastice:** Upisuje se tvrtka pravne
ili
ime i prezime fizičke osobe koja je ovlaštenik povlastice.

**Broj povlastice:** Upisuje se serijski broj povlastice.

**Ime ili reg. oznaka plovila:** Upisuje se ime i luka upisa
broda ili registarska oznaka za brodicu.

**Veličina plovila:** Upisuje se veličina u GT
(iz plovidbene dozvole za plovilo).

**Snaga porivnog stroja:** Upisuje se ukupna snaga porivnog
stroja plovila u kilovatima.

RIBOLOVNI NAPOR

**Sat isplovljavanja plovila iz luke:** Upisuje se točno
vrijeme isplovljavanja iz luke u satima i minutama od 00.00-24.00
(npr. 07.45; 12.15; 22.17). Ako je tijekom dana bilo više
isplovljavanja upisuju se sva vremena isplovljavanja.

**Ribolovni alat:** Upisati broj (oznaku) ribolovnih alata
navedenih ispod tablice ribolovnog napora (npr. Ako se lovi plivaricom
palamidarom - upisuje se broj 2; ako se lovi plivaricom oližnicom
6 - upisuje se broj 3 itd.).

**Ribolovna zona:** Upisati oznaku ribolovne zone ili više
zona ako se ribolov obavljao u više ribolovnih zona u jednom
danu. Ukoliko se ribolov obavljao u jednom danu samo u jednoj
zoni upisuje se oznaka samo te zone. Isto tako se za svaki ribolovni
dan upisuje ulov za pripadajuću ribolovnu zonu.

Ribolovne zone su prikazane na pripadajućoj karti (strana
2.).

**Ukupan broj sati ribolova:** Podrazumijeva se ukupan broj
sati utrošenih na traganje i lovljenje ribe do izvlačenja
ulova na brod. Broj sati traženja ribe se počinje
računati ulaskom u ribolovno područje i početkom
aktivnog traženja ribe. Kod obavljanja ribolova sa ciljem
očuvanja ulova živog (npr. Za daljnji tov ulovljene
ribe-tune) kraj lovljenja se smatra pod potpunim zatvaranjem mreže
plivarice.

**Sat uplovljavanja plovila u luku:** Pod odgovarajući
dan ribolova upisuje se točan sat uplovljavanja u luku.
Upisuje se točno vrijeme uplovljavanja u luku u satima
i minutama od 00.00-24.00 (npr. 07.45; 12.15; 22.17). Upisuje
se svako isplovljavanje i uplovljavanje toga dana (npr. ako je
isplovio 1. lipnja u 19.00 sati i uplovio 2. lipnja u 05.00 sati
u rubriku sat isplovljavanja iz luke pod brojem 1 u obrascu upisuje
19.00, a u rubriku uplovljavanja u luku pod brojem 2 upisuje se
05.00. Ako je plovilo isplovljavalo i uplovljavalo više puta
tijekom jednog dana upisuju se svi sati isplovljavanja i svi sati
uplovljavanja u luku za taj dan.

ULOV

U očevidnik se upisuju točni podaci o ulovljenim
količinama riba i drugih morskih organizama u kilogramima
prema vrstama navedenim u očevidniku. Ako neka od vrsta
ulovljenih riba nije posebno navedena u očevidniku ona
se posebno upisuje u jednu od praznih rubrika, a na isti način
postupa se u slučaju koji se odnosi na druge morske organizme.
Upisani podaci o ulovu smiju odstupati najviše do 15% od
stvarnog ulova.

U slučaju izlaska na ribolovnu zonu i neostvarivanja nikakvog
ulova upisuju se samo podaci za ribolovni napor.

U slučaju neobavljanja ribolova odnosno neisplovljavanja
plovila u rubrike tablice RIBOLOVNI NAPOR treba upisati riječi
»u luci«.

![](dodatni/374648.gif)
UPUTSTVA ZA POPUNJAVANJE OČEVIDNIKA

**Mjesec:** Upisati velikim tiskanim slovima ime mjeseca za
koji se vodi očevidnik.

**Naziv ovlaštenika povlastice:** Upisuje se tvrtka pravne
ili ime i prezime fizičke osobe koja je ovlaštenik
povlastice.

**Broj povlastice:** Upisuje se serijski broj povlastice.

**Ime ili reg. oznaka plovila:** Upisuje se ime i luka upisa
broda ili registarska oznaka za brodicu.

**Veličina plovila:** Upisuje se veličina u GT
(iz plovidbene dozvole za plovilo).

**Snaga porivnog stroja:** Upisuje se ukupna snaga porivnog
stroja plovila u kilovatima.

RIBOLOVNI NAPOR

**Sat isplovljavanja plovila iz luke:** Upisuje se točno
vrijeme isplovljavanja iz luke u satima i minutama od 00.00-24.00
(npr. 07.45; 12.15; 22.17). Ako je tijekom dana bilo više
isplovljavanja upisuju se sva vremena isplovljavanja.

**Ribolovni alat:** Upisati broj (oznaku) od ribolovnih alata
navedenih ispod tablice ribolovnog napora (npr. Ako se lovi pridnenom
povlačnom mrežom koćom - upisuje se broj 1;
ako se lovi obalnom povlačnom mrežom koćicom
- tartanom upisuje se broj 3 itd.).

**Ribolovne zone:** Upisati oznaku ribolovne zone ili više
zona ako se ribolov obavljao u više ribolovnih zona u jednom
danu. Ukoliko se ribolov obavljao u jednom danu samo u jednoj
zoni upisuje se oznaka samo te zone. Isto tako se za svaki ribolovni
dan upisuje ulov za pripadajuću ribolovnu zonu.

Ribolovne zone su prikazane na pripadajućoj karti (strana
2.).

**Ukupan broj sati povlačenja mreže:** Upisuje
se efektivno (stvarno) vrijeme obavljanja ribolova povlačnom
mrežom, odnosno upisuje se vrijeme od spuštanja mreže
u more pa do dizanja mreže iz mora. Ukoliko se mreža
spuštala u more i dizala iz mora više puta tijekom jednog
ribolovnog dana onda se upisuje ukupan broj sati povlačenja
mreže za taj dan.

**Sat uplovljavanja plovila u luku:** Pod odgovarajući
dan ribolova upisuje se točan sat uplovljavanja u luku.
Upisuje se točno vrijeme uplovljavanja u luku u satima
i minutama od 00.00-24.00 (npr. 07.45; 12.15; 22.17). Upisuje
se svako isplovljavanje i uplovljavanje toga dana (npr. ako je
isplovio 1. lipnja u 19.00 sati i uplovio 2. lipnja u 5.00 sati
u rubriku sat isplovljavanja iz luke pod brojem 1 u obrascu upisuje
19.00, a u rubriku uplovljavanja u luku pod brojem 2 upisuje
se 05.00. Ako je plovilo isplovljavalo i uplovljavalo više
puta tijekom jednog dana upisuju se svi sati isplovljavanja i
svi sati uplovljavanja u luku za taj dan.

ULOV

U očevidnik se upisuju točni podaci o ulovljenim
količinama riba i drugih morskih organizama u kilogramima
prema vrstama navedenim u očevidniku. Ako neka od vrsta
ulovljenih riba nije posebno navedena u očevidniku ona
se posebno upisuje u jednu od praznih rubrika, a na isti način
postupa se u slučaju koji se odnosi na glavonošce,
rakove i školjkaše. Upisani podaci o ulovu smiju odstupati
najviše do 15% od stvarnog ulova.

U slučaju izlaska na ribolovnu zonu i neostvarivanja nikakvog
ulova upisuju se samo podaci za ribolovni napor.

U slučaju neobavljanja ribolova odnosno neisplovljavanja
plovila u rubriku tablice RIBOLOVNI NAPOR treba upisati riječi
»u luci«.

Kod upisivanja podataka za ulov oslića navedene su tri kategorije
te vrste ribe, što znači da se:

**- oslić I** odnosi na ulovljene primjerke čija
je težina **veća od 0,25 kg;**

**- oslić II** odnosi na ulovljene primjerke čija
je težina **od 0,15 do 0,25 kg;**

**- oslić III** odnosi na ulovljene primjerke čija
je težina **do 0,15 kg;**

Kod upisivanja podataka za ulov škampa navedene su dvije
kategorije te vrste raka, što znači da se:

**- škamp I** odnosi na ulovljene primjerke čija
je težina **veća od 0,10 kg;**

**- škamp II** odnosi na ulovljene primjerke čija
je težina **do 0,10 kg;**

![](dodatni/374649.gif)

![](dodatni/374650.gif)

![](dodatni/374651.gif)

UPUTSTVA ZA POPUNJAVANJE OČEVIDNIKA

**Mjesec:** Upisati velikim tiskanim slovima ime mjeseca za
koji se vodi očevidnik.

**Naziv ovlaštenika povlastice:** Upisuje se tvrtka pravne
ili ime i prezime fizičke osobe koja je ovlaštenik
povlastice.

**Broj povlastice:** Upisuje se serijski broj povlastice.

**Ime ili reg. oznaka plovila:** Upisuje se ime i luka upisa
broda ili registarska oznaka za brodicu.

**Veličina plovila:** Upisuje se veličina u GT
(iz plovidbene dozvole za plovilo).

**Snaga porivnog stroja:** Upisuje se ukupna snaga porivnog
stroja plovila u kilovatima.

RIBOLOVNI NAPOR

**Sat isplovljavanja plovila iz luke:** Upisuje se točno
vrijeme isplovljavanja iz luke u satima i minutama od 00.00-24.00
(npr. 07.45; 12.15; 22.17). Ako je tijekom dana bilo više
isplovljavanja upisuju se na sva vremena isplovljavanja.

**Ribolovne zone:** Upisati oznaku ribolovne zone ili više
zona ako se ribolov obavljao u više ribolovnih zona u jednom
danu. Ukoliko se ribolov obavljao u jednom danu samo u jednoj
zoni upisuje se oznaka samo te zone. Isto tako se za svaki ribolovni
dan upisuje ulov za pripadajuću ribolovnu zonu.

Ribolovne zone su prikazane na pripadajućoj karti (strana
2.).

**Za mreže potegače:** Upisuje se broj (oznaka)
mreže ili mreža potegača koje su korištene
tog ribolovnog dana (npr. za srdelaru upisuje se oznaka 1A, za
migavicu upisuje se oznaka 1C itd.).

**Za jednostruke stajačice:** Upisuje se broj (oznaka)
mreže ili mreža koje su korištene tog ribolovnog
dana (npr. za oližnicu upisuje se oznaka 2A, za gavunaru
upisuje se oznaka 2B itd.).

**Za trostruke mreže stajačice:** Upisuje se broj
(oznaka) mreže ili mreža koje su korištene tog
ribolovnog dana (npr. za poponicu upisuje se oznaka 3A, za listaricu
upisuje se oznaka 3B itd.).

**Za vrše i ostale klopkaste alate:** U redak vrsta upisuje
se broj (oznaka) vrše ili vrša odnosno ostalih klopkarskih
alata koji su korišteni tog ribolovnog dana (npr. ukoliko
se koristi vrša za sitne rakove upisuje se oznaka 4B, vrše
za ribu upisuje se oznaka 4A itd.).

U redak broj vrša upisuje se ukupan broj vrša korištenih
za pojedinu vrstu vrša ili ostalih klopkastih alata.

**Za udičarske alate:** U redak vrsta upisuje se broj
(oznaka) vrste ili više vrsta udičarskih alata koji
su korišteni tog dana (npr. za kančenicu upisuje se
oznaka 5B, za stajaći parangal upisuje se oznaka 5F itd.)

U redak broj udica upisuje se ukupan broj udica koje su korištene
tog dana po pojedinom udičarskom alatu (npr. uz oznaku
5B broj 1, 2, 3, 4... 10, uz oznaku 5F broj 100, 500,... ili 5000).

**Za probodne ribolovne alate:** Upisuje se broj (oznaka) 6
koja označava osti.

**Za ludar, zagonicu i fružatu:** U redak vrsta upisuje
se broj (oznaka) vrste ili više vrsta alata koji su korišteni
tog dana (npr. za ludar upisuje se oznaka 7A, za fružatu
upisuje se oznaka 7C).

**Za napravu za lov velikog morskog crva i račnjak:**
U redak vrsta upisuje se broj (oznaka) vrste ili više vrsta
alata koji su korišteni tog dana (npr. za račnjak
upisuje se oznaka 8B).

**Sat uplovljavanja plovila u luku:** Pod odgovarajući
dan ribolova upisuje se točan sat uplovljavanja u luku.
Upisuje se točno vrijeme uplovljavanja u luku u satima
i minutama od 00.00-24.00 (npr. 07.45; 12.15; 22.17). Upisuje
se svako isplovljavanje i uplovljavanje toga dana (npr. ako je
isplovio 1. lipnja u 19.00 sati i uplovio 2. lipnja u 05.00 sati
u rubriku sat isplovljavanja iz luke pod brojem 1 u obrascu upisuje
19.00, a u rubriku uplovljavanja u luku pod brojem 2 upisuje se
05.00. Ako je plovilo isplovljavalo i uplovljavalo više puta
tijekom jednog dana upisuju se svi sati isplovljavanja i svi sati
uplovljavanja u luku za taj dan.

ULOV

U očevidnik se upisuju točni podaci o ulovljenim
količinama riba i drugih morskih organizama u kilogramima
prema vrstama navedenim u očevidniku. Ako neka od vrsta
ulovljenih riba nije posebno navedena u očevidniku ona
se posebno upisuje u jednu od praznih rubrika, a na isti način
postupa se u slučaju koji se odnosi na glavonošce,
rakove i školjkaše. Upisani podaci o ulovu smiju odstupati
najviše do 15% od stvarnog ulova.

U slučaju izlaska na ribolovnu zonu i neostvarivanja nikakvog
ulova upisuju se samo podaci za ribolovni napor.

U slučaju neobavljanja ribolova odnosno neisplovljavanja
plovila u rubrike tablice RIBOLOVNI NAPOR treba upisati riječi
»u luci«.

Kod upisivanja podataka za ulov oslića navedene su tri kategorije
te vrste ribe, što znači da se:

**- oslić I** odnosi na ulovljene primjerke čija
je težina **veća od 0,25 kg;**

**- oslić II** odnosi na ulovljene primjerke čija
je težina **od 0,15 do 0,25 kg;**

**- oslić III** odnosi na ulovljene primjerke čija
je težina **do 0,15 kg;**

Kod upisivanja podataka za ulov škampa navedene su dvije
kategorije te vrste raka, što znači da se:

**- škamp I** odnosi na ulovljene primjerke čija
je težina **veća od 0,10 kg;**

**- škamp II** odnosi na ulovljene primjerke čija
je težina **do 0,10 kg;**

Za vrijednosti ulova tunja obvezno je upisati ukupan dnevni ulov
u kilogramima i u komadima kako je to predviđeno odvojenim
rubrikama na obrascu očevidnika.

![](dodatni/374652.gif)

![](dodatni/374653.gif)

![](dodatni/374654.gif)

![](dodatni/374655.gif)

UPUTSTVA ZA POPUNJAVANJE OČEVIDNIKA

**Mjesec:** Upisati velikim tiskanim slovima ime mjeseca za
koji se vodi očevidnik.

**Naziv ovlaštenika povlastice:** Upisuje se tvrtka pravne
ili ime i prezime fizičke osobe koja je ovlaštenik
povlastice.

**Broj povlastice:** Upisuje se serijski broj povlastice.

**Ime ili reg. oznaka plovila:** Upisuje se ime i luka upisa
broda ili registarska oznaka za brodicu.

**Veličina plovila:** Upisuje se veličina u GT
(iz plovidbene dozvole za plovilo).

**Snaga porivnog stroja:** Upisuje se ukupna snaga porivnog
stroja plovila u kilovatima.

RIBOLOVNI NAPOR

**Ribolovni alat:** Upisati broj (oznaku) od ribolovnih alata
navedenih ispod tablice ribolovnog napora (npr. Ako se sakuplja
sa kliještima - upisuje se broj 3; ako se sakuplja sa grabljama
- upisuje se broj 2 itd.).

**Ribolovne zone:** Upisati oznaku ribolovne zone ili više
zona ako se sakupljanje obavljalo u više ribolovnih zona
u jednom danu. Ukoliko se sakupljanje obavljalo u jednom danu
samo u jednoj zoni upisuje se oznaka samo te zone. Ribolovne zone
su prikazane na pripadajućoj karti (strana 2.).

ULOV

U očevidnik se upisuju točni podaci o sakupljenim
količinama školjaka i drugih morskih organizama u
kilogramima prema vrstama navedenim u očevidniku, osim
kod spužava i ježeva gdje se podaci o sakupljenim količinama
upisuju u komadima. Ako neka od sakupljenih vrsta školjkaša
nije posebno navedena u očevidniku ona se posebno upisuje
u jednu od praznih rubrika, a na isti način postupa se
u slučaju koji se odnosi na druge morske organizme.

Upisani podaci o sakupljenim količinama smiju odstupati
do 15% od stvarnog ulova.

U slučaju izlaska na ribolovnu zonu i neostvarivanja nikakve
sakupljene količine upisuju se samo podaci za ribolovni
napor.

U slučaju neobavljanja sakupljanja odnosno neisplovljavanja
plovila u rubrike tablice RIBOLOVNI NAPOR treba upisati riječi
»u luci«.
![](dodatni/374656.gif)

Pravilnik, NN 6/2000-69
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)